[[File:Amaliegade drawing.jpg|thumb|[[Amaliegade]] med Det Gule Palæ i [[1830]].]]
Imidlertid blev palæet brugt som gæstebygning til kongens bolig. Her indlogeredes Frederik VI’s svoger ''hertug Wilhelm af Glyksborg'' under sine besøg og her boede ''prins Henrik af Oranien'' da han gæstede København. I [[1833]] indrettedes palæet til bolig for ''prins Vilhelm af Glyksborg'', hertugens tredjeældste søn, mens han gjorde militærtjeneste i København. Efter at ''Vilhelm af Glyksborg'' havde forladt København, synes palæet i [[1837]]-([[1839]]) at være overladt til hans yngre bror ''prins Christian''. Prinsen var nemlig efter faderens død af sin formynder kongen og med [[Christian 8.]]'s støtte bestemt til en post i den danske [[hær]] og gennemgik, med bolig på kadetakademiet (nu landsretsbygningen i Bredgade) under ''Oberst Lindes'' opsyn, skolingen og uddannelse som dansk [[officer]]. I [[1835]] blev han [[ritmester]] ved [[Livgarden til Hest|garden til Hest]], sytten år gammel. <ref name=autogeneret1>Danske Slotte og Herregaarde, side 19</ref>
Bygninger,_konstruktioner_og_anlæg